Icterus icterus
Icterus icterus je jedna od oko 25 poznatih vrsta roda Icterus, poznata po tome što se smatra nacionalnom pticom u Venezueli. Osim u toj zemlji, može ih se pronaći u Kolumbiji te na karipskim otocima Arubi, Curaçau, Bonaireu i Portoriku. Ova vrsta ptica je relativno velika s dugim repom. Perje na glavi i gornjem prsištu, repu i krilima (uz izuzetak bijele crte) je crno, dok je ostatak tijela narančaste boje. Oči su im žute boje. 

Ova vrsta ptica pari se od ožujka do rujna. Uglavnom stanuju u šumovitim i savanskim predjelima, a hrane se mahom insektima, ali i voćem, malim pticama i jajima. Uz glavnu vrstu, poznate su i tri podvrste - I. i. icterus, I. i. ridgwayi, I. i. metai - između kojih postoje tek neznatne razlike.

Vrapčarke